**ИНФОРМАЦИЯ, КОМУНИКАЦИЯ И ПУБЛИЧНОСТ**

**ПРИ ИЗПЪЛНЕНИЕТО НА НАЦИОНАЛНИЯ ПЛАН ЗА ВЪЗСТАНОВЯВАНЕ И УСТОЙЧИВОСТ**

За да бъде изпълнен член 34, ал. 2 „Информация, комуникация и публичност“ от Регламент (ЕС) 2021/241 на Европейския парламент и на Съвета от 12 февруари 2021 година за създаване на Механизъм за възстановяване и устойчивост, получателите на финансиране от ЕС следва да **посочат неговия произход и да осигурят видимост** на това финансиране. В тази връзка, те имат следните задължения:

1. При всички мерки за информация, комуникация и публичност, предприети от бенефициента, изрично се указва произходът на финансиране чрез поставяне на:

Емблемата на ЕС в съответствие с посочените технически характеристики с упоменаването „финансирано от Европейския съюз – NextGenerationEU“.

Логата са налични тук: <https://ec.europa.eu/regional_policy/en/information/logos_downloadcenter/>.

Оперативни насоки за използване на емблемата на ЕС за периода 2021-2027 г. можете да намерите тук: <https://ec.europa.eu/info/sites/default/files/eu-emblem-rules_en.pdf>.

1. По време на осъществяването на даден проект бенефициентът информира обществеността за получената подкрепа, като:

* Включва на уебсайта, когато такъв съществува – кратко описание на проекта, неговите цели и резултати, като откроява финансовата подкрепа от ЕС;
* Поставя на проектите минимум един плакат с информация за проекта (минимален размер А3), в който се откроява финансовата подкрепа от ЕС, на видно за обществеността място като например входа на сграда.
* Във всеки документ, свързан с изпълнението на проекта, се посочва финансовата подкрепа от ЕС.
* По време на изпълнението на инфраструктурен проект или строителни дейности на видимо място се поставя временен билборд с големи размери за дейности, които отговарят едновременно да следните условия: (1) общата финансова подкрепа надхвърля 500 000 евро и (2) се състоят в закупуване на физически обект, изграждане на инфраструктура или строителни дейности. Допустимо е на билборда да бъде визуализирано логото/емблемата/гербът на бенефициента, както и стойността на съфинансирането в случай, че има такова.
* Постоянна обяснителна табела (плака) се поставя до една седмица след отстраняване на билборда. Табелите съдържат същите основни елементи като билборда.
* Организира минимум две публични събития в процеса на изпълнение на проекта.
* **Организира официални церемонии с ЕК и МФ за ключови проекти, както и тези с финансиране над 10 000 000 евро.**
* Когато проектът финансира създаването на Интернет страница на бенефициента, Емблемата на ЕС следва да е на видимо място.

Във връзка с комуникацията на проектите, включени в ПВУ, в споразуменията между Министерството на финансите и изпълнителите на проекти следва да бъдат описани задълженията им, както и тези на крайните получатели, свързани с осигуряване на публичност и информация относно получената безвъзмездна помощ в процеса на изпълнение на реформите и интервенциите, заложени в Плана.

В допълнение, съответните ресорни министерства ще имат следните ангажименти:

* Да разработят комуникационна стратегия за своите проекти или годишен комуникационен план.
* Да определят служител, отговорен за комуникацията на изпълнявания проект.
* Да уведомяват МФ, преди да започнете значима комуникационна дейност.
* Да поставят банер с връзка към [www.nextgeneration.bg](http://www.nextgeneration.bg) и/или общата Интернет страницата за комуникация на ПВУ на началната си Интернет страница.
* Да разработят и поддържат фото и/или видео архив на проектите за мониторинг и
* комуникационни цели.
* Да предоставят свободно на МФ и Европейската комисия всички произведени комуникационни материали.
* Да изпращат на МФ поканите за предложения и поканите за търгове, които да бъдат публикувани и на [www.nextgeneration.bg](http://www.nextgeneration.bg) и/или общата Интернет страницата за комуникация на ПВУ.
* Да споделят с МФ публикации в профилите си в социалните мрежи, когато такива съществуват.

В документа на ЕК „Правила за комуникация и видимост за програмен период 2021-2027: Насоки към държавите-членки“, публикуван на интернет страницата [www.eufunds.bg](http://www.eufunds.bg) е налична секция за МВУ.